
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1435 

10 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση με δωρεάν παραχώρηση (χωρίς χρημα¬ 
τικό αντάλλαγμα) δύο οικοπέδων μετά των επ’ αυ¬ 
τών κτισμάτων, ιδιοκτησίας Δήμου Κερατσινίου - 
Δραπετσώνας, κατά κυριότητα, νομή και κατοχή 
στο Ελληνικό Δημόσιο και κατά χρήση στο Υπουρ¬ 
γείο Οικονομίας, Υποδομών, Ναυτιλίας και Τουρι¬ 
σμού. 1 

Τροποποίηση της υπ’ αριθμ. 146896/2014 κοινής υπουρ¬ 
γικής απόφασης «Κατηγορίες αδειών χρήσης και 
εκτέλεσης έργων αξιοποίησης των υδάτων. Δια¬ 
δικασία και όροι έκδοσης των αδειών, περιεχόμε¬ 
νο και διάρκεια ισχύος τους και άλλες συναφείς 
διατάξεις» (Β' 2878), όπως διορθώθηκε με το ΦΕΚ 

(Β' 3142)». 2 

Αναθεώρηση της υπ’ αριθμ. πρωτ. 2903/23-01-2013 
απόφασης χορήγησης άδειας λειτουργίας Μονά¬ 
δας Φροντίδας Ηλικιωμένων Κερδοσκοπικού Χα¬ 
ρακτήρα (Μ.Φ.Η.-Κ.Χ) με την επωνυμία «ΑΝΔΡΙΑΝΟΣ 

ΘΕΟΦΑΝΗΣ». 3 

Εξουσιοδότηση υπογραφής για θέματα αρμοδιότητας 
της Διεύθυνσης Ανάπτυξης Π.Ε. Αιτωλοακαρνανίας 
Περιφέρειας Δυτικής Ελλάδας (Π.Δ.Ε.), στον Προ¬ 
ϊστάμενο της Δ/νσης Ανάπτυξης και στους Προϊ¬ 
σταμένους των Τμημάτων Εμπορίου και Ανάπτυ¬ 


ξης Αγρίνιου της Περιφέρειας Δυτικής Ελλάδας. 4 
Διαπίστωση αυτοδίκαιης κατάληψης θέσης κλάδου 

δημοτικής αστυνομίας. 5 

Διαπίστωση αυτοδίκαιης κατάληψης θέσεων κλάδου 
δημοτικής αστυνομίας. 6 


Έγκριση της υπερωριακής απασχόλησης του προσω¬ 
πικού της Δ.Ε.Ρ.Α. και της απασχόλησης του κατά 
τις Κυριακές, εξαιρέσιμες ημέρες και νυχτερινές 
ώρες, καθώς και της σχετικής αμοιβής του, για το 
δεύτερο εξάμηνο του 2015. 7 


ΑΠΟΦΑΣΕΙ Σ 

Αριθμ. ΔΑΕΦΚοικ.2579/Γ/ΣΤ5.00 (1) 

Μεταβίβαση με δωρεάν παραχώρηση (χωρίς χρηματι¬ 
κό αντάλλαγμα) δύο οικοπέδων μετά των επ’ αυτών 
κτισμάτων, ιδιοκτησίας Δήμου Κερατσινίου - Δραπε¬ 
τσώνας, κατά κυριότητα, νομή και κατοχή στο Ελλη¬ 
νικό Δημόσιο και κατά χρήση στο Υπουργείο Οικο¬ 
νομίας, Υποδομών, Ναυτιλίας και Τουρισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της από 28.07.1978 Πράξης Νομοθετικού 
Περιεχομένου του Προέδρου της Δημοκρατίας «περί απο- 
καταστάσεως ζημιών εκ των σεισμών 1978 εις περιοχή 
Βορείου Ελλάδος κ.λπ. και ρυθμίσεως ετέρων συναφών 
θεμάτων» που κυρώθηκε, τροποποιήθηκε και συμπληρώ¬ 
θηκε με το Ν. 867/1979 (Φ.Ε.Κ. 24/Α'/07.02.1979). 

2. Τις διατάξεις της από 26.03.1981 Πράξης Νομοθετι¬ 
κού Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981» που κυ¬ 
ρώθηκε με το άρθρο πρώτο του Ν. 1190/1981 (Φ.Ε.Κ. 203/ 
Α'/30.07.1981). 

3. Τις διατάξεις του άρθρου 35 του Ν. 3164/2003 (ΦΕΚ 
176 Α'), όπως συμπληρώθηκε με το άρθρο 69 του Ν. 4313/ 
2014 (ΦΕΚ 261 Α'). 

4. Το Ν. 3861/2010 (Φ.Ε.Κ. 112/Α'/13.07.2010 «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο «Πρόγραμμα Διαύγεια» 
και άλλες διατάξεις». 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (Φ.Ε.Κ. 
98/Α722.04.2005). 

6. Το Π.δ. 109/2014 (Φ.Ε.Κ. 176/Α'/29.08.2014) «Οργανισμός 
του Υπουργείου Υποδομών, Μεταφορών και Δικτύων». 

7. Τα άρθρα 1 και 2 του Π.δ. 24/2015 (Φ.Ε.Κ. 20/Α7 
27.01.2015) που αφορούν στη σύσταση των Υπουργείων 
«Εσωτερικών και Διοικητικής Ανασυγκρότησης» και «Οικο¬ 
νομίας, Υποδομών, Ναυτιλίας και Τουρισμού» αντίστοιχα. 

8. Το Π.δ. 25/2015 (Φ.Ε.Κ. 21/Α727.01.2015) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών» και τη διόρθωση σφάλμα¬ 
τος (ΦΕΚ 22/Α730.01.2015). 

9. Την υπ’ αριθμ. Υ57/16-02-2015 απόφαση (ΦΕΚ 256/ 
20-02-2015 τ. Β') περί ανάθεσης αρμοδιοτήτων στην Ανα¬ 
πληρωτή Υπουργό Οικονομικών Όλγα - Νάντια Βαλαβάνη. 

10. Την αριθμ. Υ144/2015 απόφαση (ΦΕΚ 483/Β7 
30-03-2015) περί ανάθεσης αρμοδιοτήτων στον Αναπλη¬ 
ρωτή Υπουργό Οικονομίας, Υποδομών, Ναυτιλίας και Του¬ 
ρισμού, Χρήστο Σπίρτζη. 

11. Την υπ’ αριθμ. πρωτ. οικ. 20669/30-03-2015 απόφαση 
διορισμού Γενικού Γραμματέα Υποδομών του Υπουργείου 
Οικονομίας, Υποδομών, Ναυτιλίας και Τουρισμού. 

12. Την υπ’ αριθμ. πρωτ. Δ16α/04/773/29.11.1990 (Φ.Ε.Κ. 
746/Β730.11.1990) κοινή απόφαση του Υπουργού Προ¬ 
εδρίας Κυβερνήσεως και Αν. Υπουργού ΠΕ.ΧΩ.Δ.Ε., «Εξαί¬ 
ρεση διοικητικών πράξεων ή εγγράφων από τον κανόνα 
των τριών υπογραφών». 

13. Το από 04.10.2002 Πρωτόκολλο Συνεργασίας το 
οποίο υπεγράφη μεταξύ του Υπουργού Περιβάλλοντος, 
Χωροταξίας και ΔημοσίωνΈργων και του Δημάρχου Δρα¬ 
πετσώνας, με το οποίο είχε αποφασιστεί η δωρεάν πα¬ 
ραχώρηση (χωρίς χρηματικό αντάλλαγμα) των οικοπέδων 
υπ’ αριθμ. ΚΑΕΚ 05 045 02 30 009/0/0 και 05 045 01 26 
001/0/0 του Κτηματολογικού Γ ραφείου Πειραιά, ιδιοκτη¬ 
σίας πρώην Δήμου Δραπετσώνας και ήδη Δήμου Κερα- 
τσινίου - Δραπετσώνας κατά κυριότητα στο Ελληνικό 
Δημόσιο και κατά χρήση στο Υ.ΠΕ.ΧΩ.Δ.Ε. - ήδη Υπουργείο 
Υποδομών, Μεταφορών και Δικτύων- προκειμένου να ανε- 
γερθούν κατοικίες με δαπάνες και επιμέλεια του Υπουρ¬ 
γείου Υποδομών, Μεταφορών και Δικτύων για τη στέγαση 
σεισμοπλήκτων οικογενειών της περιοχής Αγ. Διονυσίου 
Δραπετσώνας, των οποίων οι κατοικίες τους υπέστησαν 
βλάβες από το σεισμό της 7ης Σεπτεμβρίου 1999. 

14. Την υπ’ αριθμ. πρ. 4790/Γ4Επι/18-08-2010 απόφαση 
του Γ εν. Γ ραμματέα Δημ.Έργων του Υπουργείου Υποδο¬ 
μών, Μεταφορών και Δικτύων με την οποία παραλήφθηκε 
οριστικά το έργο, μετά την ολοκλήρωση της ανέγερσης 
των τριών (3) συγκροτημάτων πολυκατοικιών με δαπάνες 
και επιμέλεια του Υπουργείου Υποδομών, Μεταφορών 
και Δικτύων, στα πλαίσια του έργου «Κατασκευή νέων 
διαμερισμάτων για τους σεισμοπλήκτους Αγ. Διονυσίου 
Δραπετσώνας» στα οικόπεδα υπ’ αριθμ. ΚΑΕΚ 05 045 02 
30 009/0/0 και 05 045 01 26 001/0/0 του Κτηματολογικού 
Γραφείου Πειραιά. 

15. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

και επειδή 

στο άρθρο 69 του Ν. 4313/2014 (Α' 261), το οποίο τρο¬ 
ποποίησε και συμπλήρωσε το άρθρο 35 του Ν. 3164/2003 
(Α' 176) προβλέπεται ότι: 

- Η μεταβίβαση των προαναφερόμενων οικοπέδων 
θα υλοποιηθεί με Κοινή απόφαση των Υπουργών Οι¬ 
κονομικών, Εσωτερικών και Υποδομών, Μεταφορών και 
Δικτύων. 

- Το Ελληνικό Δημόσιο και ο Δήμος Κερατσινίου - Δρα¬ 
πετσώνας απαλλάσσονται από την υποχρέωση καταβο¬ 
λής του οικείου φόρου δωρεάν παραχώρησης, φορολο¬ 


γικής ενημερότητας, της ασφαλιστικής ενημερότητας 
του ΙΚΑ, την καταβολή του προβλεπόμενου δικαιώματος 
του Ταμείου Νομικών, τέλους Κτηματολογίου και των 
αναλογικών συμβολαιογραφικών αμοιβών (άρθρα 1(α) και 
6 της υπουργικής απόφασης 100692/Β' 1487/23.7.2009). 

- Ο Δήμος Κερατσινίου - Δραπετσώνας απαλλάσσεται 
από την υποχρέωση προσκόμισης υπεύθυνης δήλωσης 
ιδιοκτήτη και βεβαίωσης μηχανικού, καθώς και τοπογρα- 
φικού διαγράμματος εξαρτημένου από το κρατικό σύστη¬ 
μα συντεταγμένων και εν γένει κάθε πιστοποιητικού ή 
βεβαίωσης που ορίζεται στον Ν. 4178/2013, αποφασίζουμε: 

1. Τη μεταβίβαση με δωρεάν παραχώρηση (χωρίς χρη¬ 
ματικό αντάλλαγμα) δύο οικοπέδων υπ’ αριθμ. ΚΑΕΚ 05 
045 02 30 009/0/0 και 05 045 01 26 001/0/0 του Κτημα- 
τολογικού Γραφείου Πειραιά μετά των επ’ αυτών κτι- 
σμάτων, ιδιοκτησίας Δήμου Κερατσινίου-Δραπετσώνας 
κατά κυριότητα, νομή και κατοχή στο Ελληνικό Δημόσιο 
και κατά χρήση στο Υπουργείο Οικονομίας, Υποδομών, 
Ναυτιλίας και Τουρισμού, (πρώην Υποδομών, Μεταφορών 
και Δικτύων) ελεύθερα και απαλλαγμένα από κάθε βά¬ 
ρος, χρέος, προσημείωση υποθήκης, εκνίκηση από τρίτο 
πρόσωπο, κατάσχεση συντηρητική ή αναγκαστική, διεκ¬ 
δίκηση, μεσεγγύηση, προσωπική ή πραγματική δουλεία, 
απαλλοτρίωση και από κάθε άλλο νομικό ή πραγματικό 
ελάττωμα και από κάθε δικαστική ή εξώδικη φιλονικία, 
διένεξη και αμφισβήτηση. 

2. Τη μεταγραφή της παρούσας Κοινής Υπουργικής 
απόφασης ατελώς στα οικεία Βιβλία του Κτηματολογικού 
Γ ραφείου Πειραιά με επιμέλεια της Διεύθυνσης Αποκατά¬ 
στασης Επιπτώσεων Φυσικών Καταστροφών του Υπουρ¬ 
γείου Οικονομίας, Υποδομών, Ναυτιλίας και Τουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΝΙΚΟΛΑΟΣ ΒΟΥΤΣΗΣ ΧΡΗΣΤΟΣ ΣΠΙΡΤΖΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΟΛΓΑ - ΝΑΝΤΙΑ ΒΑΛΑΒΑΝΗ 

-♦- 

Αριθμ. οικ. 101123 (2) 

Τροποποίηση της υπ’ αριθμ. 146896/2014 κοινής υπουργι¬ 
κής απόφασης «Κατηγορίες αδειών χρήσης και εκτέ¬ 
λεσης έργων αξιοποίησης των υδάτων. Διαδικασία 
και όροι έκδοσης των αδειών, περιεχόμενο και διάρ¬ 
κεια ισχύος τους και άλλες συναφείς διατάξεις» (Β' 
2878), όπως διορθώθηκε με το ΦΕΚ (Β' 3142)». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 

ΟΙΚΟΝΟΜΙΑΣ, 

ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ - 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2077/1992 «Κύρω¬ 
ση Συνθήκης για την Ευρωπαϊκή Ένωση» (Α' 136) και τις 
διατάξεις των άρθρων 1 και 2 (παρ. 1ζ) του Ν. 1338/1983 
«Εφαρμογή του Κοινοτικού Δικαίου» (Α' 34), όπως τρο¬ 
ποποιήθηκε με το άρθρο 6 του Ν. 1440/1986 «Συμμετοχή 
της Ελλάδας στο κεφάλαιο, στα αποθεματικά και στις 

προβλέψεις της Ευρωπαϊκής Τράπεζας Επενδύσεων κ.λπ. 
(Α' 70) και του άρθρου 65 του Ν. 1892/1990 (Α' 101). 

2. Τις διατάξεις των άρθρων 4,5,10,11 (παραγ. 1 και 2), 
13,14 και 16 (παρ. 4) του Ν. 3199/2003 «Προστασία και δια¬ 
χείριση των υδάτων - Εναρμόνιση με την Οδηγία 2000/60/ 
ΕΚ του Ευρωπαϊκού Κοινοβουλίου και του Συμβουλίου της 
23ης Οκτωβρίου 2000» (Α' 280) όπως τροποποιήθηκε με 
το άρθρο πέμπτο του Ν. 4117/2013 (Α' 29). 

3. Τις διατάξεις της Ενότητας Α' του Ν. 4042/2012 «Ποι¬ 
νική προστασία του περιβάλλοντος - Εναρμόνιση με την 
Οδηγία 2008/99/ΕΚ - Πλαίσιο παραγωγής και διαχείρισης 
αποβλήτων - Εναρμόνιση με την Οδηγία 2008/98/ΕΚ. Ρύθ¬ 
μιση θεμάτων Υπουργείου Περιβάλλοντος, Ενέργειας και 
Κλιματικής Αλλαγής» (Α' 24). 

4. Τις διατάξεις του Ν. 4014/2011 «Περιβαλλοντική αδειο- 
δότηση έργων και δραστηριοτήτων, ρύθμιση αυθαιρέτων 
σε συνάρτηση με δημιουργία περιβαλλοντικού ισοζυγίου 
και άλλες διατάξεις αρμοδιότητας Υπουργείου Περιβάλ¬ 
λοντος» (Α' 209). 

5. Τις διατάξεις του Ν. 3889/2010 «Χρηματοδότηση Πε¬ 
ριβαλλοντικών Παρεμβάσεων, Πράσινο Ταμείο, Κύρωση 
Δασικών χαρτών και άλλες διατάξεις» (Α' 182). 

6. Τις διατάξεις των άρθρων 4, 10 και 12 του Π.δ. 51/ 
2007 «Καθορισμός μέτρων και διαδικασιών για την ολο¬ 
κληρωμένη προστασία και διαχείριση των υδάτων σε 

συμμόρφωση με τις διατάξεις της οδηγίας 2000/60/ΕΚ. 

του Συμβουλίου της 23ης Οκτωβρίου 2000» (Α'54). 

7. Τις διατάξεις του άρθρου 4 και 13 της Οδηγίας 
2000/60/ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Οκτωβρίου 2000 (ΕΕΙ 327/22-12-2000). 

8. Τις διατάξεις του Π.δ. 148/2009 «Περιβαλλοντική ευ¬ 
θύνη για την πρόληψη και την αποκατάσταση των ζημιών 
στο περιβάλλον - Εναρμόνιση με την οδηγία 2004/35/ 
ΕΚ....κ.λπ.» (Α' 190). 

9. Το Π.δ. 100/2014 «Οργανισμός Υπουργείου Περιβάλλο¬ 
ντος, Ενέργειας και Κλιματικής Αλλαγής» (Α' 167). 

10. Την υπ’ αριθμ. 145026/2014 κοινή υπουργική απόφαση 
«Σύσταση, διαχείριση και λειτουργία Εθνικού Μητρώου 
Σημείων Υδροληψίας (Ε.Μ.Σ.Υ.) από Επιφανειακά και Υπό¬ 
γεια Υδατικά Συστήματα» (Β' 31), όπως τροποποιήθηκε 
με την υπ’ αριθμ. 145893/2014 κοινή υπουργική απόφαση 
(Β' 1212). 

11. Την υπ’ αριθμ. 39626/2208/2009 κοινή υπουργική 
απόφαση «Καθορισμός μέτρων για την προστασία των 
υπόγειων νερών από την ρύπανση και την υποβάθμιση, 
σε συμμόρφωση με τις διατάξεις της οδηγίας 2006/118/ 
ΕΚ «σχετικά με την προστασία των υπόγειων υδάτων 
από την ρύπανση και την υποβάθμιση», του Ευρωπαϊκού 
Κοινοβουλίου και του Συμβουλίου της 12ης Δεκεμβρίου 
2006» (Β' 2075). 

12. Την υπουργική απόφαση Δ9Β,Δ/Φ166/οικ13068/ 
ΓΔΦΠ2488/2009 «Άδειες εγκατάστασης για ίδια χρήση 
ενεργειακών συστημάτων θέρμανσης - ψύξης χώρων 
μέσω εκμετάλλευσης της θερμότητας των γεωλογικών 
σχηματισμών και των νερών, επιφανειακών και υπόγειων, 
που δεν χαρακτηρίζονται γεωθερμικό δυναμικό» (Β' 1249). 

13. Την υπ’ αριθμ. Φ16/6631/1989 κοινή υπουργική από¬ 
φαση «Προσδιορισμός κατώτατων και ανώτατων ορίων 
των αναγκαίων ποσοτήτων για την ορθολογική χρήση 
νερού στην άρδευση» (Β' 428). 

14. Την υπ’ αριθμ. Δ11 /Φ16/8500/1991 κοινή υπουργική 
απόφαση «Προσδιορισμός κατώτατων και ανώτατων ορί¬ 
ων των αναγκαίων ποσοτήτων για την ορθολογική χρήση 
νερού στην ύδρευση» (Β' 174). 


15. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

16. Την υπ’ αριθμ. 322/2013 κοινή υπουργική απόφαση «Ορ¬ 
γάνωση της Ειδικής Γραμματείας Υδάτων του Υπουργείου 
Περιβάλλοντος Ενέργειας και Κλιματικής Αλλαγής» (Β' 679). 

17. Την υπ’ αριθμ. οικ. 706/2010 απόφαση της Εθνικής 
Επιτροπής Υδάτων «Καθορισμός των λεκανών απορ¬ 
ροής ποταμών της χώρας και ορισμού των αρμόδιων 
Περιφερειών για τη διαχείριση και προστασία τους» 
(Β' 1383), όπως τροποποιήθηκε και ισχύει. 

18. Τις διατάξεις του Π.δ. 24/2015 «Σύσταση και μετονο- 
μασία Υπουργείων μεταφορά της Γ ενικής Γ ραμματείας 
Κοινωνικών Ασφαλίσεων» (Α' 20). 

19. Την υπ’ αριθμ. Υ6/2015 απόφαση του Πρωθυπουργού 
«Καθορισμός σειράς τάξης των Υπουργείων» (Β' 204). 

20. Την υπ’ αριθμ. Υ5/2015 απόφαση του Πρωθυπουργού 
«Σύσταση θέσεων Αναπληρωτών Υπουργών και Υφυπουρ¬ 
γών» (Β' 204). 

21. Την υπ’ αριθμ. Υ112/03-03-2015 απόφαση Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Παραγωγικής Ανασυγκρότησης, Περιβάλλοντος και Ενέρ¬ 
γειας, Ιωάννη Τσιρώνη» (Β' 311). 

22. Την υπ’ αριθμ. Υ103/2015 απόφαση Πρωθυπουργού: 
«Ανάθεση αρμοδιοτήτων στον Αναπληρωτή Υπουργό Πα¬ 
ραγωγικής Ανασυγκρότησης, Περιβάλλοντος και Ενέργει¬ 
ας, Ευάγγελο Αποστόλου» ( Β' 309). 

23. Τη με αριθμ. Υ 144/2015 απόφαση Πρωθυπουργού 
«Ανάθεση αρμοδιοτήτων στον Αναπληρωτή Υπουργό Οι¬ 
κονομίας, Υποδομών, Ναυτιλίας και Τουρισμού, Χρήστο 
Σπίρτζη» (ΦΕΚ Β' 483). 

24. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τροποποίηση της υπ’ αριθμ. 146896/2014 κοινή υπουρ¬ 
γική απόφαση (Β' 2878) όπως διορθώθηκε με το ΦΕΚ 
(Β' 3142). 

1) Στην παράγραφο 1 του άρθρου 13, η περίπτωση (ε) 
αντικαθίσταται ως εξής: 

«ε) Στις περιπτώσεις υφιστάμενων σημείων υδροληψί¬ 
ας, σύμφωνα με την παράγραφο 1 (εδάφια δ και ε) του 
άρθρου 2 και την παράγραφο 6 του άρθρου 6 της υπ’ 
αριθμ. 145026/2014 κοινή υπουργική απόφαση, όπως ισχύ¬ 
ει, όποιος μέχρι τις 30-4-2015 δεν υποβάλλει ή υποβάλλει 
εκπρόθεσμα την προβλεπόμενη αίτηση για χορήγηση 
άδειας χρήσης ύδατος, δεν καταβάλλει πρόστιμο, εάν 
η εν λόγω αίτηση υποβληθεί μέχρι τις 30-9-2015. Μετά 
την ημερομηνία αυτή ο παραβάτης τιμωρείται ως εξής: 

αα) με πρόστιμο πενήντα (50) ευρώ από 1-10-2015 μέχρι 
31-12-2015, για κάθε μήνα καθυστέρησης και 

αβ) με πρόστιμο 1.000 μέχρι 2.000 ευρώ από 1-1-2016 

Η καταβολή του προστίμου και η προσκόμιση σχετικού 
παραστατικού στην αδειοδοτούσα αρχή, είναι απαραίτητη 
προϋπόθεση για την έναρξη της διαδικασίας αδειοδότη- 
σης. Ειδικότερα, στην ανωτέρω περίπτωση (αα) αρκεί η 
προσκόμιση στην αδειοδοτούσα αρχή ανάλογου παράβο¬ 
λου υπέρ του Δημοσίου που εκδίδεται από τη Δ.Ο.Υ. για 
εκπρόθεσμη υποβολή αίτησης άδειας χρήσης ύδατος και 
αποδίδεται σε ειδικό λογαριασμό υπέρ του Πράσινου Τα¬ 
μείου του Ν. 3889/2010 (Α' 182), ενώ στην περίπτωση (αβ) 
η επιβολή και καταβολή του προβλεπόμενου προστίμου 

γίνεται σύμφωνα με τη διαδικασία που προβλέπεται στις 
παραγράφους 2 έως 4.2 του παρόντος άρθρου». 

2) Στην παράγραφο 4.2. του άρθρου 13, το τελευταίο 
εδάφιο αντικαθίσταται ως εξής: 

«Η διάταξη αυτή δεν εφαρμόζεται στις περιπτώσεις της 
παραγράφου 1, περίπτωση (ε) υποπερίπτωση (αα) και 1.1. 
του παρόντος άρθρου». 

3) Στην παράγραφο 3 του άρθρου 17, με την οποία 
προστέθηκε νέα παράγραφος 2 στο άρθρο 10 της 
υπ’ αριθμ. 145026/2014 κοινή υπουργική απόφαση (Β' 31), 
όπως ισχύει, το τελευταίο εδάφιο αντικαθίσταται ως εξής: 

«Στην περίπτωση αυτή αρκεί η προσκόμιση στην αδειο- 
δοτούσα αρχή παράβολου (100 ευρώ) υπέρ του Δημοσίου 
που εκδίδεται από τη Δ.Ο.Υ. για εκπρόθεσμη υποβολή 
αίτησης εγγραφής στο Ε.Μ.Σ.Υ. του σημείου υδροληψίας 
και αποδίδεται σε ειδικό λογαριασμό υπέρ του Πράσινου 
Ταμείου του Ν. 3889/2010 (Α' 182)». 

Αρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2015 

οι ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΑΣ, ΥΠΟΔΟΜΩΝ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΝΙΚΟΛΑΟΣ ΒΟΥΤΣΗΣ ΓΕΩΡΓΙΟΣ ΣΤΑΘΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 

ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΧΡΗΣΤΟΣ ΣΠΙΡΤΖΗΣ 

ΑΝΑΠΛΗΡΩΤΕΣ ΥΠΟΥΡΓΟΙ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΙΩΑΝΝΗΣ ΤΣΙΡΩΝΗΣ 
ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 799 (3) 

Αναθεώρηση της υπ’ αριθμ. πρωτ. 2903/23-01-2013 από¬ 
φασης χορήγησης άδειας λειτουργίας Μονάδας 
Φροντίδας Ηλικιωμένων Κερδοσκοπικού Χαρακτή¬ 
ρα (Μ.Φ.Η.-Κ.Χ) με την επωνυμία «ΑΝΔΡΙΑΝΟΣ ΘΕ¬ 
ΟΦΑΝΗΣ». 

Ο ΑΝΤΙΠΕΡΙΦΕΡΕΙΑΡΧΗΣ ΝΗΣΩΝ 

Έχοντας υπόψη: 

1. Τον Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/τ.Α'/7-6-2010). 

2. Τις διατάξεις του Π.δ. 145/2010 (ΦΕΚ 238/τ.Α'/27-12-2010) 
«Οργανισμός Περιφέρειας Αττικής», όπως τροποποιή¬ 
θηκε με την αρ. 44403 υπουργική απόφαση (ΦΕΚ 2494/ 
τ.Β'/04-11-2011). 

3. Την υπ’ αριθμ. οικ.177070/10-09-2014 (ΦΕΚ 2542/ 
τ.Β'/24-09-2014) απόφαση της Περιφερειάρχη Αττικής 
«Ανάθεση - Μεταβίβαση αρμοδιοτήτων στους Αντιπερι- 
φερειάρχες». 

4. Την υπ’ αριθμ. οικ. 234321/27-11-2014 (ΦΕΚ 3203/τ.Β'/ 
28-11-2014) απόφαση της Περιφερειάρχη Αττικής «Με¬ 
ταβίβαση αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμβούλους 
της Περιφέρειας Αττικής» και παροχή εξουσιοδότησης 
υπογραφής «Με εντολή Περιφερειάρχη» σε Προϊσταμέ¬ 
νους Διεύθυνσης. 


5. Τον Ν. 3861/10 (ΦΕΚ 112/τ.Α7ΐ3-7-2010) «Ενίσχυση της 
Διαφάνειας με την υποχρεωτική ανάρτηση των νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο διαδίκτυο - Πρόγραμμα Διαύγεια 
- και άλλες διατάξεις». 

6. Τις διατάξεις του Ν. 2345/95 (ΦΕΚ 213/τ.Α'/1995) «Ορ¬ 
γανωμένες Υπηρεσίες Παροχής Προστασίας από φορείς 
Κοινωνικής Πρόνοιας και άλλες διατάξεις». 

7. Τις διατάξεις της υπουργικής απόφασης αρ. Π4β/ 
οικ.3176/96 (ΦΕΚ 455/τ.Β7ΐ996) «Προϋποθέσεις ίδρυσης 
και λειτουργίας Μονάδων Φροντίδας Ηλικιωμένων (Μ.Φ.Η) 
από ιδιώτες (κερδοσκοπικού χαρακτήρα) όπως τροποποι¬ 
ήθηκε με την υπουργική απόφαση αρ. ΠΙγ/Α.Γεν. Πρωτ. 
οικ.10530/2001 (ΦΕΚ 1308/τ.Β'-2001). 

8. Τις διατάξεις της υπουργικής απόφασης αρ. Πΐγ/ 
οικ. 81551/25-6-2007 (ΦΕΚ 1136/τ.Β72007) περί τροπο- 
ποιήσεως και συμπλήρωσης των υπουργικών αποφά¬ 
σεων αρ. Π4β/οικ.3176/6.6.1996 (ΦΕΚ 455/τ.Β'/1996) και 
Π4β/οικ.4690/30.8.1996 (ΦΕΚ 833/τ.Β'/1996) υπουργικών 
αποφάσεων «Προϋποθέσεις ίδρυσης και λειτουργίας 
Μονάδων Φροντίδας Ηλικιωμένων (Μ.Φ.Η.) από ιδιώτες 
κερδοσκοπικού χαρακτήρα και Μ.Φ.Η. μη κερδοσκοπι¬ 
κού χαρακτήρα», αντίστοιχα όπως τροποποιήθηκε και 
συμπληρώθηκε στη συνέχεια με τις υπουργικές αποφά¬ 
σεις αρ. ΠΙγ/οικ. 129673/09 (ΦΕΚ 2190/τ.Β72009), υπουρ¬ 
γική απόφαση αρ.Π1γ/οικ.80794/11 (ΦΕΚ 1736/τ.Β72011) και 
υπουργική απόφαση αρ.Δ27/οικ.7603/329 (ΦΕΚ 745/τ.Β7 
01-04-2013) και ισχύει. 

9. Τις διατάξεις του Ν. 3844/2010 (ΦΕΚ 63/τΑ73-05-2010) 
«Προσαρμογή της ελληνικής νομοθεσίας στην Οδηγία 
2006/123 του Ευρωπαϊκού Κοινοβουλίου και του Συμβου¬ 
λίου σχετικά με τις υπηρεσίες στην εσωτερική αγορά και 
άλλες διατάξεις». 

10. Τις διατάξεις της υπουργικής απόφασης αρ. 
πρωτ. Π1 γ/Γ.Π.οικ.123831/9-11-2011 (ΦΕΚ 2661/τ.Β72011), 
ΑΔΑ:457ΡΘ-2ΡΛ, του Υπουργείου Υγείας και Κοινωνικής 
Αλληλεγγύης «Διεκπεραίωση και μέσω των Ενιαίων Κέ¬ 
ντρων Εξυπηρέτησης (ΕΚΕ) της διαδικασίας χορήγησης 
άδειας ίδρυσης, λειτουργίας και αναθεώρησης Μονάδων 
Φροντίδας Ηλικιωμένων κερδοσκοπικού χαρακτήρα από 
ιδιώτες, σε εκτέλεση των διατάξεων του Ν. 3844/2010 
(ΦΕΚ 63/τ.Α72006/123 ΕΚ)». 

11. Την υπ’ αριθμ. πρωτ. οικ.3349/18-12-2012 απόφαση 
Αντιπεριφερειαρχη Π.Ε. Νήσων περί Συγκροτήσεως επι¬ 
τροπής για έκδοση άδειας ίδρυσης και λειτουργίας Μο¬ 
νάδων Φροντίδας Ηλικιωμένων (ΜΦΗ) κερδοσκοπικού 
και μη χαρακτήρα και Κέντρων Ημερήσιας Φροντίδας 
Ηλικιωμένων (ΚΗΦΗ) από Δημοτικές επιχειρήσεις και 
φορείς ιδιωτικού δικαίου μη κερδοσκοπικού χαρακτήρα, 
της Π.Ε. Νήσων. 

12. Την υπ’ αριθμ. πρωτ. 2903/23-01-2013 απόφαση Αντι- 
περιφερειάρχη Νήσων περί χορηγήσεως άδειας λειτουρ¬ 
γίας Μονάδας Φροντίδας Ηλικιωμένων Κερδοσκοπικού 
Χαρακτήρα (Μ.Φ.Η.-Κ.Χ) με την επωνυμία «ΑΝΔΡΙΑΝΟΣ 
ΘΕΟΦΑΝΗΣ» που εδράζει στην οδό Δ. Καλαργύρου 4 και 
Αγ. Άννης στην περιοχή Αμπελακίων Δήμου Σαλαμίνας, 
δυναμικότητας σαράντα πέντε (45) κλινών (ΦΕΚ Β' 288). 

13. Την υπ’ αριθμ. πρωτ. οικ. 978/16-04-2015 απόφαση 
της Περιφερειάρχη Αττικής περί Συγκροτήσεως Επιτρο¬ 
πής για τη χορήγηση άδειας ίδρυσης και λειτουργίας 
Μονάδων Φροντίδας Ηλικιωμένων κερδοσκοπικού και μη 
χαρακτήρα και Κέντρων Ημερήσιας Φροντίδας Ηλικιω- 

μενών από Δημοτικές επιχειρήσεις και φορείς ιδιωτικού 
δικαίου κερδοσκοπικού και μη κερδοσκοπικού χαρακτήρα 
της Π.Ε. Νήσων Αττικής. 

14. Την υπ’ αριθμ. πρωτ. 1589/16-05-2014 αίτηση του 
Ανδριανού Θεοφάνη, για την αναθεώρηση της Αδειας 
Λειτουργίας της Μ.Φ.Η. με την επωνυμία «ΑΝΔΡΙΑΝΟΣ 
ΘΕΟΦΑΝΗΣ» και διακριτικό τίτλο «3υΝ3 30υΘΙ», τις συ¬ 
μπληρωματικές υποβληθείσες αιτήσεις με τα επισυνα- 
πτόμενα σ’ αυτές στοιχεία και τα στοιχεία που εμπερι¬ 
έχονται στο φάκελο. 

15. Το υπ’ αριθμ. πρωτ. οικ. 3738/11-11-2014 έγγραφο 
της Υπηρεσίας μας περί Υπαγωγής σε Πρότυπες Περι¬ 
βαλλοντικές Δεσμεύσεις (Π.Π.Δ.) του έργου: ΜΦΗ. «31ΙΝ5 
5ουα». 

16. Το από 19-05-2015 Πρακτικό αυτοψίας αρμόδιας Επι¬ 
τροπής Π.Ε. Νήσων, αποφασίζουμε: 

Την αναθεώρηση της υπ’ αριθμ. πρωτ. 2903/23-01-2013 
απόφασης περί χορηγήσεως άδειας λειτουργίας Μονά¬ 
δας Φροντίδας Ηλικιωμένων Κερδοσκοπικού Χαρακτήρα 
(Μ.Φ.Η. - Κ.Χ.) στην επιχείρηση με την επωνυμία «ΑΝΔΡΙ- 
ΑΝΟΣ ΘΕΟΦΑΝΗΣ» και διακριτικό τίτλο «5υΝ3 3ΘΙΙΘΙ», 
η οποία εδρεύει στην οδό Καλαργύρου 4 στην περιοχή 
Ντρένια Αμπελακίων Δήμου Σαλαμίνας, λόγω κτιριακών 
μεταβολών στη Μονάδα και αύξησης της δυναμικότητας 
των κλινών της. 

Η δυναμικότητα της επιχείρησης καθορίζεται στις πε¬ 
νήντα επτά (57) κλίνες. Κατά τα λοιπά ισχύει η αρ. πρωτ. 
2903/23-01-2013 απόφαση, σχετ. (12 ). 

Η απόφαση θα δημοσιευθεί στην Εφημερίδα της Κυ- 
βερνήσεως. 

Πειραιάς, 22 Ιουνίου 2015 
Ο Αντιπεριφερειάρχης 
ΠΑΝΑΓΙΩΤΗΣ ΧΑΤΖΗΠΕΡΟΣ 
-♦- 

Αριθμ. οικ. 173090/3141 (4) 

Εξουσιοδότηση υπογραφής για θέματα αρμοδιότητας 
της Διεύθυνσης Ανάπτυξης Π.Ε. Αιτωλοακαρνανίας 
Περιφέρειας Δυτικής Ελλάδας (Π.Δ.Ε.), στον Προϊστά¬ 
μενο της Δ/νσης Ανάπτυξης και στους Προϊσταμέ¬ 
νους των Τμημάτων Εμπορίου και Ανάπτυξης Αγρί¬ 
νιου της Περιφέρειας Δυτικής Ελλάδας. 

Η ΑΝΤΙΠΕΡΙΦΕΡΕΙΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις των άρθρων 3, 113, 114,159, 160,186, και 
282 του Ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του Π.δ. 132/2010 (ΦΕΚ 225 Α727-12-2010) 
«Οργανισμός της Περιφέρειας Δυτικής Ελλάδας. 

3. Τις αποφάσεις του Περιφερειάρχη Δυτικής Ελλάδας υπ’ 
αριθμ. 47/05-01-2011 με την οποία έγινε ορισμός και τοπο¬ 
θετήσεις Προϊσταμένων Γενικών Δ/νσεων και Δ/νσεων της 
Π.Δ.Ε. και την υπ’ αριθμ. 306157/5184/12-11-2014 με την 
οποία έγινε ορισμός, μετακίνηση και τοποθέτηση Προ¬ 
ϊσταμένων Δ/νσεων της Περιφέρειας Δυτικής Ελλάδας 
στην Περιφερειακή Ενότητα Αιτωλοακαρνανίας. 

4. Τις υπ’ αριθμ. οικ. 296693/5006/03-11-2014 και οικ. 
296694/5007/03-11-2014 (ΦΕΚ 3081 Β') αποφάσεις του 
Περιφερειάρχη Δυτικής Ελλάδας με τις οποίες έγινε 
μεταβίβαση αρμοδιοτήτων στους άμεσα εκλεγμένους 
Αντιπεριφερειάρχες της Περιφέρειας Δυτικής Ελλάδας. 


5. Την ανάγκη απλούστευσης των διαδικασιών για τα¬ 
χύτερη διεκπεραίωση των υπηρεσιακών θεμάτων, την 
καλύτερη εξυπηρέτηση των πολιτών και την εξασφάλιση 
της εύρυθμης λειτουργίας των Υπηρεσιών της Περιφέ¬ 
ρειας Δυτικής Ελλάδας. 

6. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού του Κρά¬ 
τους ή της Περιφέρειας Δυτικής Ελλάδας, αποφασίζουμε: 

Παρέχουμε εξουσιοδότηση στους παρακάτω Προϊστα¬ 
μένους Υπηρεσιών της Περιφέρειας Δυτικής Ελλάδας 
προκειμένω να υπογράφουν υπογραφής «Με εντολή Αντι- 
περιφερειάρχη Π.Ε. Αιτωλοακαρνανίας» τα παρακάτω 
έγγραφα, αποφάσεις και άλλες διοικητικές πράξεις: 

Α. Στον Προϊστάμενο της Δ/νσης Ανάπτυξης Π.Ε. Αι¬ 
τωλοακαρνανίας: 

1. Τις αποφάσεις χορήγησης αδειών εγκατάστασης, 
επέκτασης, εκσυγχρονισμού λειτουργίας, καθώς και 
χορήγησης προθεσμίας για μετεγκατάσταση ή τεχνική 
ανασυγκρότηση, σε βιομηχανικές και βιοτεχνικές εγκα¬ 
ταστάσεις χαμηλής όχλησης, αποθήκες, εγκαταστάσεις 
παροχής υπηρεσιών 

2. Τις άδειες διανομής εμφιαλωμένου υγραερίου και 
πωλητή πετρελαίου θέρμανσης. 

3. Τις Αποφάσεις για τις αντιστοιχίσεις των υφιστά¬ 
μενων επαγγελματικών αδειών, καθώς και τις Αποφά¬ 
σεις χορήγησης - έκδοσης νέων επαγγελματικών αδειών 
όλων των ειδικοτήτων των τεχνικών επαγγελματικών 
δραστηριοτήτων από φυσικά και νομικά πρόσωπα σε 
εφαρμογή των διατάξεων των άρθρων 1 έως 16 του 
Ν. 3982/2011 (ΦΕΚ 143 Α'/17.06.2011). 

4. Τις αποφάσεις συγχώνευσης και διάσπασης των Α.Ε. 
ή της μετατροπής τους σε άλλη νομική μορφή. 

5. Τ ις πράξεις χορήγησης αδειών στο προσωπικό της 
Δ/νσης. 

6. Τις αποφάσεις έγκρισης σχολικών εκδρομών στο 
εσωτερικό και εξωτερικό. 

7. Τ ις εντολές αγορανομικών ελέγχων. 

8. Τα έγγραφα που αφορούν στην εσωτερική λειτουρ¬ 
γία της Υπηρεσίας και την αλληλογραφία με Υπηρεσίες 
και ιδιώτες. 

9. Τα έγγραφα με τα οποία παρέχονται πληροφορίες 
ή στοιχεία προς άλλες αρχές ή υπηρεσίες (εκτός των 
Υπουργείων και των κεντρικών φορέων) εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενικών 
εγκυκλίων. 

10. Τα έγγραφα με τα οποία επιδιώκεται η συγκέντρω¬ 
ση στοιχείων και πληροφοριών εκτός από τις γενικές 
εγκυκλίους. 

11. Τις πράξεις με τις οποίες τίθενται στο Αρχείο έγ¬ 
γραφα που δεν απαιτούν ενέργεια. 

12. Χορήγηση προσωρινής άδειας εργασίας σε αλλο¬ 
δαπούς αιτούντες πολιτικό άσυλο. 

13. Τις Αποφάσεις συγκρότησης τοπικών Διοικητικών 
Επιτροπών ΙΚΑ - ΕΤΑΜ. 

14. Τις αποφάσεις συγκρότησης σχολικών εφορειών 
που λειτουργούν στις σχολικές μονάδες εκκλησιαστικής 
εκπαίδευσης. 

15. Πράξεις επιβολής Διοικητικών Προστίμων στις Α.Ε. 
με βάση τον Ν. 2190/1920. 

16. Ανακλήσεις δεδομένων στοιχείων Α.Ε. προς το 
Γ.Ε.ΜΗ. 

17. Ανακοινώσεις για στοιχεία(Ισολογισμοί, Γενικές Συ¬ 
νελεύσεις, Δ.Σ. κ.λπ.) που έχουν υποβληθεί στην Περιφέ¬ 
ρεια πριν την εφαρμογή του Ν. 3853/2010. 

18. Αποφάσεις σύστασης Υποκαταστήματος Αλλοδαπής 
Εταιρείας στην Ελλάδα. 

19. Προτάσεις και διαδικαστικές ενέργειες για την έγκρι¬ 
ση καθιέρωσης υπερωριακής εργασίας, την απόφαση συ¬ 
γκρότησης συνεργείων υπερωριακής απασχόλησης των 
υπαλλήλων της Δ/νσης και την έκδοση των βεβαιώσεων 
για την πραγματοποίηση υπερωριακής απασχόλησης. 

Β. Εξουσιοδοτούμε τον Προϊστάμενο του Τμήματος 
Ανάπτυξης Αγρίνιου της Δ/νσης Ανάπτυξης Π/Ε Αιτωλο¬ 
ακαρνανίας να υπογράφει «με εντολή Αντιπεριφερειάρχη» 
στην περιοχή αρμοδιότητάς του τα παρακάτω έγγραφα, 
αποφάσεις και άλλες διοικητικές πράξεις: 

1. Τις πράξεις χορήγησης αδειών στο προσωπικό του 
Τ μήματος. 

2. Τα έγγραφα που αφορούν την εσωτερική λειτουργία 
της Υπηρεσίας και την αλληλογραφία με Υπηρεσίες και 
ιδιώτες. 

3. Τα έγγραφα με τα οποία παρέχονται πληροφορίες 
ή στοιχεία προς άλλες αρχές ή υπηρεσίες (εκτός των 
Υπουργείων και των κεντρικών φορέων) εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενικών 
εγκυκλίων. 

4. Τα έγγραφα με τα οποία επιδιώκεται η συγκέντρω¬ 
ση στοιχείων και πληροφοριών εκτός από τις γενικές 
εγκυκλίους. 

5. Τις πράξεις με τις οποίες τίθενται στο Αρχείο έγ¬ 
γραφα που δεν απαιτούν ενέργεια. 

Γ. Εξουσιοδοτούμε τον Προϊστάμενο του Τμήματος 
Εμπορίου Αγρίνιου της Δ/νσης Ανάπτυξης Π/Ε Αιτωλο¬ 
ακαρνανίας να υπογράφει «με εντολή Περιφερειάρχη» 
στην Π.Ε. αρμοδιότητάς τους τα παρακάτω έγγραφα, 
αποφάσεις και άλλες διοικητικές πράξεις: 

1. Τις πράξεις χορήγησης αδειών στο προσωπικό του 
Τ μήματος. 

2. Τ ις Εντολές αγορανομικών ελέγχων για όλο το νομό 
και διεκπεραίωση της διαδικασίας επιβολής κυρώσεων. 

3. Τα έγγραφα που αφορούν την εσωτερική λειτουργία 
της Υπηρεσίας και την αλληλογραφία με Υπηρεσίες και 
ιδιώτες. 

4. Τα έγγραφα με τα οποία παρέχονται πληροφορίες 
ή στοιχεία προς άλλες αρχές ή υπηρεσίες (εκτός των 
Υπουργείων και των κεντρικών φορέων) εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενικών 
εγκυκλίων. 

5. Τα έγγραφα με τα οποία επιδιώκεται η συγκέντρω¬ 
ση στοιχείων και πληροφοριών εκτός από τις γενικές 
εγκυκλίους. 

6. Τις πράξεις με τις οποίες τίθενται στο Αρχείο έγ¬ 
γραφα που δεν απαιτούν ενέργεια. 

Από τη δημοσίευση της παρούσας στην Εφημερίδα 
της Κυβερνήσεως καταργείται κάθε προγενέστερη διά¬ 
ταξη που ρυθμίζει με τον ίδιο ή διαφορετικό τρόπο τα 
παραπάνω. 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 22 Ιουνίου 2015 

Η Αντιπεριφερειάρχης 
ΧΡΙΣΤΙΝΑ ΣΤΑΡΑΚΑ 


Αριθμ. απόφ. 297/2015 (5) 

Διαπίστωση αυτοδίκαιης κατάληψης θέσης κλάδου 
δημοτικής αστυνομίας. 

Ο ΔΗΜΑΡΧΟΣ ΠΕΛΛΑΣ 

Έχοντας υπόψη: 

1. Τις διατάξεις του άρθρου 58 του Ν. 3852/2010 (ΦΕΚ 
87/τ.Α707-06-2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του άρθρου 19 του Ν. 4325/2015 (ΦΕΚ 
47/τ.Α'/11 -05-2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση αδικιών και άλλες διατάξεις». 

3. Τις διατάξεις του άρθρου 81 του Ν. 4172/2013 (ΦΕΚ 
167/τ.Α723-07-2013) «Φορολογία εισοδήματος, επείγοντα 
μέτρα εφαρμογής του Ν. 4046/2012, του Ν. 4093/2012 και 
του Ν. 4127/2013 και άλλες διατάξεις», όπως τροποποιή¬ 
θηκαν και ισχύουν σήμερα. 

4. Την υπ’ αριθμ. 14/οικ.16773/15-05-2015 (ΑΔΑ: 7ΖΥΡ- 
465Φ0Ε-ΣΟ3) εγκύκλιο του Υπουργείου Εσωτερικών και 
Διοικητικής Ανασυγκρότησης με θέμα «Επανασύσταση 
Δημοτικής Αστυνομίας». 

5. Τον Ο.Ε.Υ. του Δήμου Πέλλας, όπως δημοσιεύθηκε 
(ΦΕΚ 2164/τ. Β727-9-2011) και ισχύει σήμερα. 

6. Την υπ’ αριθμ. 2718/19-1-2011 αίτηση του Δερβίση Κων¬ 
σταντίνου για μετάταξη στην Κατηγορία ΤΕ 23 Δημοτικής 
Αστυνομίας. 

7. Την υπ’ αριθμ. 8712/2012 απόφαση του Γ.Γ. Αποκε¬ 
ντρωμένης Διοίκησης που ενέκρινε την αριθμ. 68/2012 
απόφαση του Δημάρχου Πέλλας περί μετάταξης του 
υπαλλήλου, περίληψη της οποίας δημοσιεύθηκε στο ΦΕΚ 
848/23-8-2012/Γ. 

8. Την υπ’ αριθμ. 427/23-9-2013 διαπιστωτική πράξη του 
Δημάρχου Πέλλας με την οποία ο Δερβίσης Κωνσταντί¬ 
νος του Κλάδου ΤΕ 23 Δημοτικής Αστυνομίας τέθηκε σε 
διαθεσιμότητα. 

9. Το υπ’ αριθμ. 1475/18-12-2013 ΦΕΚ/Γ' στο οποίο 
δημοσιεύθηκε η αριθμ. 14543/14-11-2013 απόφαση του 
Γ.Γ. Αποκεντρωμένης Διοίκησης Μακεδονίας Θράκης με 
την οποία ανακλήθηκε η αριθμ. 8712/3-7-2012 του που 
αφορούσε τη μετάταξη του εν λόγω υπαλλήλου σε ανώ¬ 
τερη κατηγορία. 

10. Την εμπρόθεσμη αίτηση του παρακάτω υπαλλήλου 
με την οποία ο εν λόγω ζητά την αυτοδίκαιη κατάληψη 
της θέσεως του κλάδου Δημοτικής Αστυνομίας, που ανα- 
συστήθηκαν αυτοδικαίως στο Δήμο Πέλλας, σύμφωνα με 
τις διατάξεις του άρθρου 19 του Ν. 4325/2015: 

ΔΕΡΒΙΣΗΣ ΚΩΝΣΤΑΝΤΙΝΟΣ του ΓΕΩΡΓΙΟΥ, ΗΜΕΡΟΜΗ¬ 
ΝΙΑ ΑΙΤΗΣΗΣ 20-05-2015 

11. Το γεγονός ότι, όπως προκύπτει από τα στοιχεία 
του προσωπικού μητρώου του ανωτέρω υπαλλήλου, ο 
ανωτέρω εμπίπτει στις διατάξεις του άρθρου 19 του 
Ν. 4325/2015. 

12. Την υπ’ αριθμ. 24639/2015 βεβαίωση του Προϊσταμέ¬ 
νου Τμήματος προϋπολογισμού, λογιστηρίου και προμη¬ 
θειών Δήμου Πέλλας, περί ύπαρξης των πιστώσεων που 
απαιτούνται για την κάλυψη της δαπάνης μισθοδοσίας 
και ασφαλιστικής κάλυψης του ανωτέρω υπαλλήλου, δι¬ 
απιστώνουμε: 

Την αυτοδίκαιη κατάταξη, από 11-05-2015, του παρακάτω υπαλλήλου στις θέσεις κλάδου Δημοτικής Αστυνομίας, 
που ανασυστήθηκαν στο Δήμο Πέλλας, με τον βαθμό και μισθολογικό κλιμάκιο, σύμφωνα με τ’ ανωτέρω ως εξής: 

ΔΕΡΒΙΣΗΣ ΚΩΝΣΤΑΝΤΙΝΟΣ του ΓΕΩΡΓΙΟΥ, κλάδου ΔΕ ΔΗΜΟΤΙΚΗΣ ΑΣΤΥΝΟΜΙΑΣ, με βαθμό Ε' και ΜΚ1. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γιαννιτσά, 8 Ιουνίου 2015 

Ο Δήμαρχος 

ΓΡΗΓΟΡΙΟΣ ΣΤΑΜΚΟΣ 
-♦- 

Αριθμ. απόφ. 264/2015 (6) 

Διαπίστωση αυτοδίκαιης κατάληψης θέσεων κλάδου δημοτικής αστυνομίας. 

Ο ΔΗΜΑΡΧΟΣ ΠΕΛΛΑΣ 

Έχοντας υπόψη: 

1. Τις διατάξεις του άρθρου 58 του Ν. 3852/2010 (ΦΕΚ 87/τ.Α707-06-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 19 του Ν. 4325/2015 (ΦΕΚ 47/τ.Α7ΐ1-05-2015) «Εκδημοκρατισμός της Διοίκησης - Κατα¬ 
πολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις». 

3. Τις διατάξεις του άρθρου 81 του Ν. 4172/2013 (ΦΕΚ 47/τ.Α723-07-2013) «Φορολογία εισοδήματος, επείγοντα μέτρα 
εφαρμογής του Ν. 4046/2012, του Ν. 4093/2012 και του Ν. 4127/2013 και άλλες διατάξεις», όπως τροποποιήθηκαν και 
ισχύουν σήμερα. 

4. Την υπ’ αριθμ. 14/οικ.16773/15-05-2015 (ΑΔΑ: 7ΖΥΡ465ΦΘΕ-Σ03) εγκύκλιο του Υπουργείου Εσωτερικών και Διοι¬ 
κητικής Ανασυγκρότησης με θέμα «Επανασύσταση Δημοτικής Αστυνομίας». 

5. Τον Ο.Ε.Υ. του Δήμου Πέλλας, όπως δημοσιεύθηκε (ΦΕΚ 2164/τ.Β727-9-2011) και ισχύει σήμερα. 

6. Τις εμπρόθεσμες αιτήσεις των παρακάτω υπαλλήλων με τις οποίες οι εν λόγω ζητούν την αυτοδίκαιη κατάληψη 
των θέσεών τους, κλάδου Δημοτικής Αστυνομίας, που ανασυστήθηκαν αυτοδικαίως στο Δήμο Πέλλας, σύμφωνα με 
τις διατάξεις του άρθρου 19 του Ν. 4325/2015: 


Α/Α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΗΜΕΡΟΜΗΝΙΑ 

ΑΙΤΗΣΗΣ 

1 

ΜΟΥΤΑ 

ΑΓΑΠΗ 

ΚΙΜΩΝ 

21-05-2015 

2 

ΤΣΑΝΙΔΟΥ 

ΧΑΡΙΚΛΕΙΑ 

ΤΡΙΑΝΤ ΑΦΥΛΛΟΣ 

20-05-2015 

3 

ΙΑΚΩΒΙΔΗΣ 

ΦΙΛΙΠΠΟΣ 

ΠΑΝΑΓΙΩΤΗΣ 

20-05-2015 

4 

ΣΤΑΥΡΙΔΟΥ 

ΔΗΜΗΤΡΑ 

ΓΕΩΡΓΙΟΣ 

21-05-2015 

5 

ΚΑΛΕΥΡΑΣ 

ΔΗΜΗΤΡΙΟΣ 

ΠΑΝΑΓΙΩΤΗΣ 

20-05-2015 

6 

ΜΙΧΑΛΑΚΑΣ 

ΧΡΗΣΤΟΣ 

ΓΕΩΡΓΙΟΣ 

20-05-2015 

7 

ΑΠΟΣΤΟΛΙΔΗΣ 

ΑΠΟΣΤΟΛΟΣ 

ΑΘΑΝΑΣΙΟΣ 

21-05-2015 

8 

ΟΙΚΟΝΟΜΟΠΟΥΛΟΣ 

ΓΕΩΡΓΙΟΣ 

ΘΩΜΑΣ 

20-05-2015 


7. Το γεγονός ότι, όπως προκύπτει από τα στοιχεία του προσωπικού μητρώου των ανωτέρω υπαλλήλων, οι 
ανωτέρω εμπίπτουν στις διατάξεις του άρθρου 19 του Ν. 4325/2015. 

8. Την υπ’ αριθμ. 24639/2015 βεβαίωση του Προϊσταμένου Τμήματος προϋπολογισμού, λογιστηρίου και προμηθει¬ 
ών Δήμου Πέλλας, περί ύπαρξης των πιστώσεων που απαιτούνται για την κάλυψη της δαπάνης μισθοδοσίας και 
ασφαλιστικής κάλυψης των ανωτέρω υπαλλήλων, διαπιστώνουμε: 

Την αυτοδίκαιη κατάταξη, από 11-05-2015, των παρακάτω υπαλλήλων στις θέσεις κλάδου Δημοτικής Αστυνομίας, 
που ανασυστήθηκαν στο Δήμο Πέλλας, με τον ίδιο βαθμό και μισθολογικό κλιμάκιο που κατείχαν κατά το χρόνο 
θέσης τους σε διαθεσιμότητα, ως εξής: 


α/α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΚΛΑΔΟΣ 

ΒΑΘΜΟΣ 

Μ.Κ. 

1 

ΜΟΥΤΑ 

ΑΓΑΠΗ 

ΚΙΜΩΝ 

ΠΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ2 

2 

ΤΣΑΝΙΔΟΥ 

ΧΑΡΙΚΛΕΙΑ 

ΤΡΙΑΝΤ ΑΦΥΛΛΟΣ 

ΤΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ2 

3 

ΙΑΚΩΒΙΔΗΣ 

ΦΙΛΙΠΠΟΣ 

ΠΑΝΑΓΙΩΤΗΣ 

ΔΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ2 

4 

ΣΤΑΥΡΙΔΟΥ 

ΔΗΜΗΤΡΑ 

ΓΕΩΡΓΙΟΣ 

ΠΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ2 

5 

ΚΑΛΕΥΡΑΣ 

ΔΗΜΗΤΡΙΟΣ 

ΠΑΝΑΓΙΩΤΗΣ 

ΔΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ2 

6 

ΜΙΧΑΛΑΚΑΣ 

ΧΡΗΣΤΟΣ 

ΓΕΩΡΓΙΟΣ 

ΔΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ2 

7 

ΑΠΟΣΤΟΛΙΔΗΣ 

ΑΠΟΣΤΟΛΟΣ 

ΑΘΑΝΑΣΙΟΣ 

ΔΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

ΜΚ3 

8 

ΟΙΚΟΝΟΜΟΠΟΥΛΟΣ 

ΓΕΩΡΓΙΟΣ 

ΘΩΜΑΣ 

ΔΕ ΔΗΜΟΤΙΚΗΣ ΑΣΤΥΝΟΜΙΑΣ 

Ε 

Μ ΚΙ 


Η απόφαση αυτή να δημοσιευθεί στην Εφημερίδα της Κυβερνήσεως. 


Γιαννιτσά, 25 Μάί'ου 2015 

Ο Δήμαρχος 
ΓΡΗΓΟΡΙΟΣ ΣΤΑΜΚΟΣ 

-♦- 

Αριθμ. 5424 (7) 

Έγκριση της υπερωριακής απασχόλησης του προσωπικού της Δ.Ε.Ρ.Α. και της απασχόλησης του κατά τις Κυ¬ 
ριακές, εξαιρέσιμες ημέρες και νυχτερινές ώρες, καθώς και της σχετικής αμοιβής του, για το δεύτερο εξά¬ 
μηνο του 2015. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ «ΔΗΜΟΣ ΑΘΗΝΑΙΩΝ ΕΠΙΧΕΙΡΗΣΗ ΡΑΔΙΟΦΩΝΙΑΣ «ΑΘΗΝΑ» 

Έχοντας υπόψη: 

1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλ¬ 
λικράτης». 

2. Το Ν. 3463/2006 (ΦΕΚ 114/8.6.2006 τ. Α') με τίτλο «Κύρωση του Κώδικα Δήμων και Κοινοτήτων». 

3. Το Π.δ. 25/1988 (ΦΕΚ Α' 10/15.01.1988) 

4. Το Π.δ. 323/1989 (ΦΕΚ Α' 146/31.05/01.06.1989). 

5. Την απόφαση Υπουργού Εσωτερικών αρ. 45803/1989 (ΦΕΚ Β' 624/25.08.1989). 

6. Την απόφαση Υπουργού Τύπου και Μ.Μ.Ε. αριθμ. 12864/Ε/2001 (ΦΕΚ Β' 631/25-05-2001). 

7. Το Ν. 3861/2010 (ΦΕΚ 112/Α'/13.07.2010) με τίτλο «Ενίσχυση της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδιοικητικών οργάνων στο διαδίκτυο Πρόγραμμα Διαύγεια». 

8. Το άρθρο 20 του Ν. 4024/2011 (ΦΕΚ Α' 226/27.10.2011 - Ενιαίο Μισθολόγιο). 

9. Την υπ’ αριθμ. 2/17805/0022 κοινή υπουργική απόφαση (ΦΕΚ 662/21-03-2013, τ.Β'). 

10. Την υπ’ αριθμ. 21/01-07-2014 απόφαση της 167 Συν. Δ.Σ. ΔΕΡΑ σχετικά με τον Προϋπολογισμό για το έτος 2015 
(ΑΔΑ:6ΟΡ0ΟΡΘ7-4ΑΞ) 

11. Την υπ’ αριθμ. 1/08-01-2015 απόφαση της 178 Συν. Δ.Σ. ΔΕΡΑ σχετικά με την Εσωτερική Αναμόρφωση Προϋπο¬ 
λογισμού για το έτος 2015 (ΑΔΑ: 7Ι5ΙΟΠΘ7-ΟΦΦ). 

12. Την υπ’ αριθμ. 12/17-03-2015 απόφαση της 181 Συν. Δ.Σ. ΔΕΡΑ σχετικά με την 2η Εσωτερική Αναμόρφωση Προ¬ 
ϋπολογισμού για το έτος 2015 (ΑΔΑ: ΩΨΤΝΟΡΘ7-ΡΤ8). 

13. Την από 13.05.2015 εισήγηση του Προέδρου. 

14. Την παρ. 5 του άρθρου 6 του Εσωτερικού Κανονισμού Υπηρεσιών της Δ.Ε.Ρ.Α., αποφασίζει: 

εγκρίνει την απασχόληση του προσωπικού υπερωριακά, σε αργίες και νυχτερινές ώρες ή και κατά το συνδυασμό 
αυτών, καθώς και την καταβολή στο προσωπικό που θα απασχοληθεί για τις ανωτέρω αιτίες ποσού ύψους έως 
22.000,00 € (για περίπου 40 άτομα), για το δεύτερο εξάμηνο του 2015 και με ανώτατο όριο κατ’ άτομο τις 120 ώρες 
υπερωριακής, 96 ώρες νυχτερινής και 96 ώρες εργασίας σε αργίες μέσα στο εξάμηνο, σύμφωνα με τον κάτωθι 
πίνακα, στους κωδικούς που αναφέρονταί: 


Υπερωρίες καθημερινές. 

30 ώρες (ενδεικτικά) 

Ώρες Νυχτερινά 

2.820 ώρες (ενδεικτικά) 

Ώρες Αργιών 

1.500 ώρες (ενδεικτικά) 

Νυχτερινά Αργιών 

510 ώρες (ενδεικτικά) 

Υπερωρίες Αργιών 

12 ώρες (ενδεικτικά) 

Υπερωρίες Αργιών Νυχτερινά 

12 ώρες (ενδεικτικά) 

Υπερωρίες Καθημερ. Νυχτερινά 

12 ώρες (ενδεικτικά) 

ΑΠΟΔΟΧΕΣ ΠΕΡΙΛΑΜΒ. ΚΑΙ ΠΡΟΣ. ΝΥΧΤΕΡΙΝΩΝ, 
ΚΥΡΙΑΚΩΝ, ΑΡΓΙΩΝ κ.λπ. (60.00.00.0001) 

18.000,00 (ενδεικτικά) 

Εργοδοτικές Εισφορές ΙΚΑ. (ΚΩΔ. 60.03.00.0000) 

3.000,00 € (ενδεικτικά) 

Εργοδοτικές Εισφορές ΤΣΠΕΑΘ (ΚΩΔ. 60.03.01.0000) 

1.000,00 € (ενδεικτικά) 


Η απόφαση αυτή να δημοσιευθεί στην Εφημερίδα της Κυβερνήσεως. 


Ο Πρόεδρος Δ.Σ. κ.α.α. 

Ο Αντιπρόεδρος Δ.Σ. 
ΜΙΧΑΛΗΣ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο 1 435 1007 1 50008* 











































